La futbolista Ivana Andrés organitza un ‘Clinic’ de Futbol amb beneficis per als afectats per la DANA
2025-07-24

Compromesa amb qui ho necessita i més amb la seua terra, la futbolista valenciana Ivana Andrés Sanz, primera jugadora que va alçar el títol del Campionat del Món obtingut l’any passat com a capitana de la Selecció Espanyola, ha organitzat, per a el mes de gener, un Football Clinic dirigit a joves futbolistes que busquen potenciar la seua tècnica, tàctica i intel·ligència en el camp.

A més de formar i ajudar en el seu desenvolupament com a futbolistes als esportistes que s’apunten, Ivana col·laborarà amb les persones afectades per la DANA ja que tots els beneficis de l’activitat seran donats de manera íntegra a elles.

El Clinic tindrà lloc en la veïna localitat de Bétera els dies 2 i 3 de gener i tota la informació pot obtindre’s telefonant al 677 214 377 o bé enviant un correu a ivana@ivanaandres.com. Així mateix, per a seguir a l’esportista també es pot visitar el seu lloc web, www.ivanaandres.com.

Les places són limitades i el Clinic arreplega un programa dissenyat per a optimitzar la presa de decisions en el joc i crear una cultura de tàctica i habilitat estratègica en cada jugadora o jugador.

Des de la Regidoria d’Esports de l’Ajuntament de Burjassot, dirigida per Juan Gabriel Sánchez, s’ha posat un xicotet granet d’arena en aquest Clinic ajudant a Ivana en la seua difusió perquè arribe al màxim nombre d’esportistes que vulguen participar en aquest.